b"\n_START_ARTICLE_\nBody Language (Kylie Minogue)\n_START_SECTION_\nAlbuminformasjon\n_START_PARAGRAPH_\nBody Language er det tredje albumet til Minogue for plateselskapet Parlophone, og ble innspelt sommeren 2003 i Storbritannia, Irland og Spania. Minogue har jobbet med tidligere samarbeidspartnere p\xc3\xa5 platen. Det klarte ikke \xc3\xa5 n\xc3\xa5 opp til suksessen til forgjengaren Fever, men ble likevel popul\xc3\xa6r i flere land. Albumet ble etterfulgt av en spektakul\xc3\xa6r konsert med tittelen Money Can't Buy den 15. november 2003 i London. _NEWLINE_Minogue fremf\xc3\xb8rte her syv nye sanger, sammen med noen av hennes eldre hits. I juli 2004 ble konserten gitt ut p\xc3\xa5 DVD, som inneholdt en uredigert versjon av konserten og i tillegg til forestillinger av \xc2\xabSlow\xc2\xbb og \xc2\xabChocolate\xc2\xbb._NEWLINE_De australske og japanske versjonene av albumet inkluderte bonussporet \xc2\xabSlo Motion\xc2\xbb. Den nordamerikanske versjonen av albumet ble utgitt i 2004 og hadde med et forbedret spor med musikkvideoen til \xc2\xabSlow\xc2\xbb og en framf\xc3\xb8ring av \xc2\xabCan't Get You Out of My Head\xc2\xbb fra konserten Money Can't Buy. Han inkluderte ogs\xc3\xa5 to bonusspor, \xc2\xabCruise Control\xc2\xbb og \xc2\xabYou Make Me Feel\xc2\xbb. I USA var noen versjoner av album pakket med seks postkort. Albumet n\xc3\xa5dde nummer f\xc3\xb8rtito p\xc3\xa5 Billboard 200-listene og har til n\xc3\xa5 solgt 171 000 eksemplarer."